L-Isqof Anton Teuma għandu l-kwalitajiet biex imexxi lid-Djoċesi ta' Għawdex u biex jiddedika ħajtu għas-servizz tal-Knisja f'Għawdex. Hekk qalu l-Isqfijiet wara ċ-ċelebrazzjoni tal-Konsagrazzjoni tad-disa' Isqof ta' Għawdex li saret ilbieraħ. Newsbook.com.mt ħa l-kummenti tal-Isqof Mario Grech, tal-Arċisqof Charles Scicluna u tal-Isqof Joseph Galea Curmi wara l-Konsagrazzjoni Episkopali li saret fil-knisja tax-Xewkija ddedikata lil San Ġwann il-Battista. L-Isqof Emeritu ta' Għawdex Mario Grech qal li jemmen li l-Isqof Teuma għandu l-kwalitajiet u għandu l-kariżma biex iwettaq il-missjoni ta' Knisja fi transizzjoni. Huwa qal dan peress li fl-Omelija spjega kif fil-ġurnata tal-lum il-Knisja tinsab fi transizzjoni. Huwa fakkar f'dak li qal fl-Omelija tiegħu lbieraħ meta xebbah lill-Knisja ma' dgħajsa li tkun diffiċli tibdlilha r-rotta peress li jkun hemm il-mewġ ġej għal wiċċek, iżda din, qal l-Isqof, hija l-missjoni ta' Dun Anton fdata lilu mill-Papa, li lid-Djoċesi t'Għawdex jagħtiha rotta ġdida. Il-Konsagrazzjoni tal-Isqof il-ġdid: Filmat: "Tħallix lill-Knisja timmoffa; kunu Knisja tat-triq" – L-Isqof Grech lil Dun Anton Temm b'appell lil dawk kollha ta' rieda tajba biex jgħinu lill-Isqof il-ġdid. L-Arċisqof Charles Scicluna wiegħed lill-Isqof Teuma li se jsib kollaborazzjoni biex jaħdmu flimkien għaż-żewġ dioċesijiet. Monsinjur Scicluna uża wkoll il-metafora tad-dgħajsa li qed tbaħħar u fakkar li "l-Mulej jgħidilna tibżgħux, anke meta jħabbat il-maltemp irridu naħdmu flimkien għall-glorja ta' Alla u għal ġid tal-poplu kollu". L-Isqof Awżiljarju Joseph Galea Curmi qal li Dun Anton ħadem ħafna tul is-snin fi spirtu sabiħ. Qal li bħala Isqof m'għandux dubju li bħala ragħaj se jkompli billi jiddedika ruħu kompletament għall-poplu ta' Alla. Filmati: Miguela Xuereb Waqt intervista ma' Newsbook Filmat: L-Isqof-maħtur Teuma jiftaħ qalbu qabel l-Ordinazzjoni .td_uid_3_5f43b5c762a54_rand.td-a-rec-img{text-align:left}.td_uid_3_5f43b5c762a54_rand.td-a-rec-img img{margin:0 auto 0 0}